કાયદા પંચે કાનૂન મંત્રાલયને આપેલાં ૧૨૨ પાનાંના રિપોર્ટમાં ભલામણ કરી છે કે બીસીસીઆઈ અને તેના રાજ્યના એકમો બંધારણની કલમ ૧૨ હેઠળ આરટીઆઈના ક્ષેત્રમાં આવે છે. પંચની ભલામણ પર બીસીસીઆઈએ ચુપકીદી સાધી છે, પરંતુ પંચે રિપોર્ટ તૈયાર કરવા માટે આરટીઆઈને લઈને રાખેલી ચર્ચામાં બીસીસીઆઈ હાજર નહોતું રહ્યું. સુપ્રીમ કોર્ટના પૂર્વ જજ અને કાયદા પંચના અધ્યક્ષ બી.એસ. ચૌહાણે રિપોર્ટમાં કહ્યું છે કે નોટિસ અને રિમાઇન્ડરો મોકલવા છતાં બીસીસીઆઈ બેઠકમાં હાજર નહોતું રહ્યું અને નોટિસનો જવાબ પણ નથી આપ્યો. સુપ્રીમ કોર્ટે બીસીસીઆઈમાં સુધારા માટે જસ્ટિસ લોઢા સમિતિ નીમી હતી. આ સમિતિની ભલામણોના આધારે કોર્ટે કાયદા પંચ પાસેથી રિપોર્ટ માંગ્યો છે.